stanford-oval/wikipedia huggingface dataset:
พ.ศ. 2568

| --- | --- |
ศตวรรษ::  20  21  22
ปี::  2565  2566  2567  2568  2569  2570  2571
| --- | --- |
ปฏิทินสุริยคติไทย: 2568
ปฏิทินกริกอเรียน: 2025 MMXXV
Ab urbe condita: 2778
ปฏิทินอาร์มีเนีย: 1474 ԹՎ ՌՆՀԴ
ปฏิทินอัสซีเรีย: 6775
ปฏิทินบาไฮ: 181–182
ปฏิทินศกบาหลี: 1946–1947
ปฏิทินเบงกอล: 1431–1432
ปฏิทินเบอร์เบอร์: 2975
ปีในรัชกาลอังกฤษ: 3 Cha. 3 – 4 Cha. 3
พุทธศักราช: 2569
ปฏิทินพม่า: 1387
ปฏิทินไบแซนไทน์: 7533–7534
ปฏิทินจีน: 甲辰年 (มะโรงธาตุไม้) 4722 หรือ 4515     — ถึง — 乙巳年 (มะเส็งธาตุไม้) 4723 หรือ 4516
ปฏิทินคอปติก: 1741–1742
ปฏิทินดิสคอร์เดีย: 3191
ปฏิทินเอธิโอเปีย: 2017–2018
ปฏิทินฮีบรู: 5785–5786
ปฏิทินฮินดู: 
 - วิกรมสมวัต: 2081–2082
 - ศกสมวัต: 1946–1947
 - กลียุค: 5126–5127
ปฏิทินโฮโลซีน: 12025
ปฏิทินอิกโบ: 1025–1026
ปฏิทินอิหร่าน: 1403–1404
ปฏิทินอิสลาม: 1446–1447
ปฏิทินญี่ปุ่น: เรวะ 7 (令和７年)
ปฏิทินชวา: 1958–1959
ปฏิทินจูเช: 114
ปฏิทินจูเลียน: กริกอเรียนลบ 13 วัน
ปฏิทินเกาหลี: 4358
ปฏิทินหมินกั๋ว: ROC 114 民國114年
ปฏิทินนานักชาฮี: 557
ปฏิทินทิเบต: 阳木龙年 (ธาตุไม้เพศผู้-มะโรง) 2151 หรือ 1770 หรือ 998     — ถึง — 阴木蛇年 (ธาตุไม้เพศเมีย-มะเส็ง) 2152 หรือ 1771 หรือ 999
เวลายูนิกซ์: 1735689600 – 1767225599
พุทธศักราช 2568 เป็นปีปัจจุบัน ตรงกับปีคริสต์ศักราช 2025 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
ปีมะเส็ง สัปตศก จุลศักราช 1387 (วันที่ 16 เมษายน เป็นวันเถลิงศก)
ปีที่ 6 ของคริสต์ทศวรรษ 2020, ปีที่ 25 ของคริสต์ศตวรรษที่ 21 และปีที่ 25 ของคริสต์สหัสวรรษที่ 3
ผู้นำประเทศไทย

พระมหากษัตริย์ไทย: พระบาทสมเด็จพระวชิรเกล้าเจ้าอยู่หัว (พ.ศ. 2559 – ปัจจุบัน)
นายกรัฐมนตรีไทย: แพทองธาร ชินวัตร (16 สิงหาคม พ.ศ. 2567 – ปัจจุบัน)
เหตุการณ์ > มกราคม

1 มกราคม –
เหตุโจมตีด้วยรถบรรทุกในนิวออร์ลีนส์ รถบรรทุกปิกอัพขับพุ่งชนฝูงชนบนถนนเบอร์เบินและถนนแคแนลในนครนิวออร์ลีนส์ รัฐลุยเซียนา สหรัฐอเมริกา รายงานเบื้องต้นมีผู้เสียชีวิต 11 ราย บาดเจ็บประมาณ 36 คน และต่อมายืนยันยอดเสียชีวิตที่ 15 ราย ไม่รวมผู้ก่อเหตุ
บัลแกเรียและโรมาเนียเป็นสมาชิกของพื้นที่เชงเกนอย่างเป็นทางการ
6 มกราคม – ประเทศอินโดนีเซียเข้าเป็นสมาชิกกลุ่ม BRICS อย่างเป็นทางการ
7 มกราคม –
เกิดเหตุแผ่นดินไหวที่เขตปกครองตนเองทิเบต วัดแรงสั่นสะเทือนได้ 7.1 Mw มีผู้เสียชีวิตอย่างน้อย 126 คน
นครลอสแอนเจลิสประสบกับไฟป่าที่รุนแรงที่สุดในประวัติศาสตร์ เนื่องมาจากลมแรงและภาวะแห้งแล้งที่ยาวนาน มีรายงานผู้เสียชีวิต 10 รายและประชาชน 179,000 คนต้องอพยพออกจากพื้นที่ โดยไฟป่ายังคงลุกลามต่อเนื่องเป็นเวลาหลายวัน
15 มกราคม – วิกฤตการณ์กฎอัยการศึกในประเทศเกาหลีใต้ พ.ศ. 2567 : ประธานาธิบดียุน ซ็อก-ย็อลถูกจับกุมจากการประกาศกฎอัยการศึก นับเป็นประธานาธิบดีเกาหลีใต้คนแรกในประวัติศาสตร์ที่ถูกจับกุมขณะดำรงตำแหน่ง
19 มกราคม – สงครามอิสราเอล–ฮะมาส: การหยุดยิงมีผลบังคับใช้ หลังอิสราเอลและฮะมาสเห็นชอบข้อตกลงหยุดยิงที่มุ่งหมายที่จะยุติสงคราม แลกเปลี่ยนตัวประกันชาวอิสราเอลและนักโทษชาวปาเลสไตน์ และเปิดโอกาสให้ได้รับความช่วยเหลือจากนานาชาติ
20 มกราคม – ดอนัลด์ ทรัมป์เข้าพิธีสาบานตนรับตำแหน่งประธานาธิบดีสหรัฐคนที่ 47
23 มกราคม – การสมรสเพศเดียวกันเป็นเรื่องถูกกฎหมายอย่างเป็นทางการในประเทศไทย
29 มกราคม – เกิดเหตุเครื่องบินของสายการบินอเมริกันแอร์ไลน์ เที่ยวบินที่ 5342 ชนกับเฮลิคอปเตอร์ทหารบริเวณแม่น้ำโพโทแมก เบื้องต้นมีผู้เสียชีวิต 18 คน
เหตุการณ์ > กุมภาพันธ์

4 กุมภาพันธ์ –
สงครามการค้าจีน-สหรัฐอเมริกา: จีนประกาศควบคุมการส่งออกและเพิ่มภาษีนำเข้าสินค้าบางรายการของสหรัฐอเมริกา เพื่อตอบโต้การที่ดอนัลด์ ทรัมป์กำหนดภาษีนำเข้าสินค้าจีน
มีผู้เสียชีวิตอย่างน้อย 11 ราย (รวมทั้งผู้ก่อเหตุ) และอีก 15 รายได้รับบาดเจ็บหลังจากมือปืนเปิดฉากยิงที่ศูนย์การศึกษาผู้ใหญ่ในเมืองเออเรอบรู ประเทศสวีเดน เป็นเหตุกราดยิงที่นองเลือดที่สุดในประวัติศาสตร์สวีเดน
9 กุมภาพันธ์ – กลุ่มรัฐบอลติกทำการซิงโครไนซ์โครงข่ายไฟฟ้ากับโครงข่ายไฟฟ้าของยุโรปแผ่นดินใหญ่เสร็จสมบูรณ์ โดยตัดการเชื่อมต่อจากโครงข่ายไฟฟ้าของรัสเซีย
10 กุมภาพันธ์ – เกิดเหตุรถบัสตกจากสะพานเหนือแม่น้ำลาสวากัสในเมืองกัวเตมาลาซิตี ประเทศกัวเตมาลา ส่งผลให้มีผู้เสียชีวิตอย่างน้อย 55 ราย และได้รับบาดเจ็บสาหัสอีก 9 ราย
12 กุมภาพันธ์ – กลาวุส ยอฮานิส ลาออกจากตำแหน่งประธานาธิบดีโรมาเนีย ทำให้เขาเป็นประธานาธิบดีโรมาเนียคนแรกที่ลาออกจากตำแหน่งหลังการปฏิวัติ
18 กุมภาพันธ์ –
ประธานาธิบดีวลาดีมีร์ ปูติน ประกาศว่ารัสเซียและสหรัฐอเมริกาได้ตกลงอย่างเป็นทางการที่จะฟื้นฟูความสัมพันธ์ทางการทูต
อียิปต์ประกาศการค้นพบสุสานของทุตโมสที่ 2 ซึ่งเป็นสุสานหลวงแห่งแรกที่ถูกค้นพบนับตั้งแต่ตุตันคาเมนใน พ.ศ. 2465 การค้นพบนี้หมายความว่าไม่มีสุสานฟาโรห์แห่งอื่นจากราชวงศ์ที่สิบแปดของอียิปต์ที่ยังคงสูญหายอยู่อีกแล้ว
28 กุมภาพันธ์ – การประชุมระหว่างประธานาธิบดีสหรัฐ โดนัลด์ ทรัมป์ และประธานาธิบดียูเครน วอลอดือมือร์ แซแลนสกึย ที่ทำเนียบขาว ทรัมป์และรองประธานาธิบดีสหรัฐ เจดี แวนซ์ วิพากษ์วิจารณ์แซแลนสกึยอย่างรุนแรง โดยตั้งคำถามเกี่ยวกับการสนับสนุนยูเครน การเสนอให้ยุติสงครามรัสเซีย-ยูเครน รวมถึงอนาคตของประเทศโดยรวม
เหตุการณ์ > มีนาคม

2 มีนาคม – ไฟร์ฟลายแอโรสเปซ เป็นบริษัทเชิงพาณิชย์รายแรกที่สามารถลงจอดบนดวงจันทร์ได้สำเร็จโดยไม่มีปัญหาทางเทคนิค ด้วยยานบลูโกสต์มิชชันวัน
3 มีนาคม – ฝ่ายบริหารของทรัมป์ระงับความช่วยเหลือทางทหารต่อยูเครน ภายหลังการประชุมห้องทำงานรูปไข่กับประธานาธิบดีแซแลนสกึยเมื่อสัปดาห์ก่อน
4 มีนาคม – โคโลสซอลไบโอไซเอนซ์ให้กำเนิดหนูขน โดยเป็นส่วนหนึ่งของความพยายามในการฟื้นพันธุ์แมมมอธขนฟู
8 มีนาคม – มีรายงานว่ามีผู้เสียชีวิตมากกว่า 1,000 คน รวมทั้งพลเรือน จากการปราบปรามของกองกำลังรักษาความปลอดภัยของรัฐบาลซีเรียในภูมิภาคอะละวี ซึ่งถือเป็นความรุนแรงที่เลวร้ายที่สุดในประเทศในรอบหลายปี
11 มีนาคม – โรดรีโก ดูแตร์เต อดีตประธานาธิบดีฟิลิปปินส์ ถูกจับกุมในฟิลิปปินส์ หลังจากได้รับหมายจับจากศาลอาญาระหว่างประเทศ ในข้อหาก่ออาชญากรรมต่อมนุษยชาติ
เหตุการณ์ในอนาคต > มีนาคม

14 มีนาคม - จันทรุปราคาเต็มดวง
29 มีนาคม - สุริยุปราคาบางส่วน (ตะวันออกเฉียงเหนือของทวีปอเมริกาเหนือ มหาสมุทรแอตแลนติก ตอนเหนือของทวีปยุโรปและทวีปแอฟริกา)
เหตุการณ์ในอนาคต > เมษายน

13 เมษายน – 13 ตุลาคม – เอ็กซ์โป 2025 จะจัดขึ้นที่โอซากะ ประเทศญี่ปุ่น
30 เมษายน - ครบรอบ 50 ปี วันจัดตั้งตลาดหลักทรัพย์แห่งประเทศไทย
เหตุการณ์ในอนาคต > มิถุนายน

15 มิถุนายน – 13 กรกฎาคม - ฟุตบอลชิงแชมป์สโมสรโลก 2025 จะจัดขึ้นที่สหรัฐ
เหตุการณ์ในอนาคต > กรกฎาคม

1 กรกฎาคม – ประเทศบัลแกเรียคาดว่าจะปรับใช้สกุลเงินยูโรและกลายเป็นรัฐสมาชิกที่ 21 ของยูโรโซน
เหตุการณ์ในอนาคต > สิงหาคม

22 สิงหาคม–7 กันยายน - วอลเลย์บอลหญิงชิงแชมป์โลก 2025 จะจัดขึ้นที่กรุงเทพมหานคร, เชียงใหม่, ภูเก็ต และนครราชสีมา
เหตุการณ์ในอนาคต > กันยายน

7 กันยายน - จันทรุปราคาเต็มดวง
13–21 กันยายน - กรีฑาชิงแชมป์โลก 2025 จะจัดขึ้นที่โตเกียว
21 กันยายน - สุริยุปราคาบางส่วน (ประเทศนิวซีแลนด์ ตอนใต้ของมหาสมุทรแปซิฟิก และบางส่วนของทวีปแอนตาร์กติกา)
เหตุการณ์ในอนาคต > ตุลาคม

14 ตุลาคม - ไมโครซอฟท์ ประกาศยุติการสนับสนุน วินโดวส์ 10
เหตุการณ์ในอนาคต > ธันวาคม

9–20 ธันวาคม - การแข่งขันกีฬาซีเกมส์ 2025 จะจัดขึ้นที่กรุงเทพมหานคร, ชลบุรี และสงขลา
เหตุการณ์ในอนาคต > เหตุการณ์ไม่ทราบวัน

จัดสภาสังคายนาแห่งออร์ทอดอกซ์และคาทอลิกที่ไนเซียเพื่อระลึกวันครบรอบ 1,700 ปีของสังคายนาไนเซีย
ประเทศนอร์เวย์วางแผนห้ามขายรถยนต์ดีเซลและเบนซินใหม่ทั้งหมดในปีนี้
วันเกิด

7 กุมภาพันธ์ - เจ้าหญิงอิเนส ดัชเชสแห่งเวสเตร์บอตเติน
วันถึงแก่กรรม

บทความหลัก: บุคคลที่เสียชีวิตในปี พ.ศ. 2568
วันถึงแก่กรรม > มกราคม

2 มกราคม – อักเนส เคเลติ นักยิมนาสติกชาวฮังการี–อิสราเอลและผู้รอดชีวิตจากการฆ่าล้างเผ่าพันธุ์ (เกิด 9 มกราคม พ.ศ. 2464)
3 มกราคม – มาจดา ราอัด ผู้อ้างสิทธิ์สมเด็จพระราชินีแห่งอิรัก (ประสูติ 5 กันยายน พ.ศ. 2485)
5 มกราคม – หม่อมเจ้าอุทัยเที่ยง ชยางกูร (ประสูติ 1 มิถุนายน พ.ศ. 2473)
14 มกราคม – จั๊กจั่น ดาวไพร นักร้องและนักแสดงหมอลำ (เกิด 22 พฤศจิกายน พ.ศ. 2512)
16 มกราคม – เดวิด ลินช์ ผู้กำกับภาพยนตร์ (เกิด 20 มกราคม พ.ศ. 2489)
17 มกราคม – เดนิส ลอว์ อดีตนักนักฟุตบอล (เกิด 24 กุมภาพันธ์ พ.ศ. 2483)
วันถึงแก่กรรม > กุมภาพันธ์

2 กุมภาพันธ์ – ต้าเอส นักแสดง (เกิด 6 ตุลาคม พ.ศ. 2519)
8 กุมภาพันธ์ – คมกฤช อุ่ยเต็กเค่ง นักวิชาการ (เกิด 14 กันยายน พ.ศ. 2524)
16 กุมภาพันธ์ – คิม แซ-รน นักแสดง (เกิด 31 กรกฎาคม พ.ศ. 2543)
23 กุมภาพันธ์ – ธานินทร์ กรัยวิเชียร อดีตประธานองคมนตรี และ อดีตนายกรัฐมนตรีไทยคนที่ 14 (เกิด 5 เมษายน พ.ศ. 2470)
26 กุมภาพันธ์ –
มิเชลล์ แทคเทิลเบิร์ก นักแสดง (เกิด 11 ตุลาคม พ.ศ. 2528)
จีน แฮกแมน นักแสดง (เกิด 30 มกราคม พ.ศ. 2473)
วันถึงแก่กรรม > มีนาคม

1 มีนาคม – นุกซาร์ บรากาตีออน-กรูซินสกี พระประมุขแห่งราชวงศ์จอร์เจีย (ประสูติ 25 สิงหาคม พ.ศ. 2493)
วันสำคัญทางศาสนาและพิธีกรรม

29 มกราคม - วันตรุษจีน
12 กุมภาพันธ์ - วันมาฆบูชา
13-15 เมษายน - สงกรานต์
9 พฤษภาคม - วันพืชมงคล
11 พฤษภาคม - วันวิสาขบูชา
10 กรกฎาคม - วันอาสาฬหบูชา
11 กรกฎาคม - วันเข้าพรรษา
7 ตุลาคม - วันออกพรรษา
5 พฤศจิกายน - วันลอยกระทง
25 ธันวาคม - วันคริสต์มาส
ดูเพิ่ม

ประเทศไทยใน พ.ศ. 2568
ภาพถ่ายจาก ไฟป่าพาลิเซดส์ ส่วนหนึ่งของไฟป่าทางตอนใต้ของแคลิฟอร์เนียในเดือนมกราคม 2025
มณฑลทราย

ภาพถ่ายขณะพิธีสลายมณฑลทราย
มณฑลทราย (ทิเบต: དཀྱིལ་འཁོར།, ไวลี: dkyil 'khor, THL kyinkhor; จีน: 沙壇城/壇城沙畫; Sand mandala) เป็นธรรมเนียมในศาสนาพุทธแบบทิเบตที่ประกอบด้วยการสร้างและสลายมณฑลที่ทำจากทรายสี เมื่อสร้างเสร็จแล้วจะประกอบพิธีกรรมทำลายทิ้งซึ่งเป็นสัญลักษณ์แทนธรรมชาติของความไม่เที่ยงแท้ของโลกทางวัตถุ
พิธีกรรมการสลายมณฑลทรายเป็นพิธีกรรมที่มีความเป็นสัญลักษณ์และลำดับขั้น รูปหรือตัวอักษรจะถูกนำออกเป็นลำดับเฉพาะ เช่นเดียวกับโครงร่างรูปเรขาคณิตที่เหลือ จนมณฑลสุดท้ายถูกสลาย ทรายที่ได้กลับคืนมาจะนำไปห่อในผ้าก่อนนำไปปล่อยกลับสู่ธรรมชาติในแม่น้ำหรือธารน้ำไหล นอกจากจะเป็นสัญลักษณ์ถึงความไม่จีรังแล้ว การปล่อยทรายลงแม่น้ำยังเป็นความเชื่อว่าจะช่วยส่งต่อพลังงานแห่งการฟื้นฟูรักษาของมณฑลไปตามสายน้ำด้วย
มณฑลรูปที่สร้างโดยใช้มณฑลทราย เช่น กาลจักรมณฑล ซึ่งประกอบด้วยเทพเจ้า 722 พระองค์ในรูปเรขาคณิตที่ซับซ้อน มณฑลขนาดเล็กลงมา เช่น วัชไภรวมณฑล ยังคงใช้เวลาทำหลายวัน มณฑลทรายทำขึ้นเช่นเดียวกับนวคิดมณฑล กล่าวคือเป็นภาพแทนสองมิติของโลกสามมิติ ในอดีต พระสงฆ์จะใช้หินสีต่าง ๆ บดละเอียดในการทำมณฑล แต่ในปัจจุบันการใช้ทรายย้อมสีเป็นที่นิยมโดยทั่วไป โดยทรายที่นำมาใช้จะเป็นทรายชนิดที่มีความหนาแน่นเป็นพิเศษ เพื่อป้องกันไม่ให้ปลิดปลิว
สิทธิออกเสียงเลือกตั้งของผู้หญิง
แหล่งข้อมูลอื่น

Photo Essay on Women's Suffrage by the International Museum of Women
Women's Suffrage, "A World Chronology of the Recognition of Women's Rights to Vote and to Stand for Election".
Suffrage in Canada
Press release with respect to Qatar and Yemen
UNCG Special Collections and University Archives selections of American Suffragette manuscripts
Photographs of U.S. suffragettes, marches, and demonstrations
Ada James papers and correspondence (1915–1918) – a digital collection presented by the University of Wisconsin Digital Collections Center. Ada James (1876–1952) was a leading a social reformer, humanitarian, and pacifist from Richland Center, Wisconsin and daughter of State Senator David G. James. The Ada James papers document the grass roots organizing and politics required to promote and guarantee the passage of women's suffrage in Wisconsin and beyond.
Women's suffrage in Germany – January 19, 1919 – first suffrage (active and passive) for women in Germany
Suffragists vs. Suffragettes – brief article outlining origins of term "suffragette", usage of term and links to other sources.
Women in Congress – Information about women who have served in the U.S. Congress including historical essays that cover suffrage.
"Culture Victoria – historical images and videos for the Centenary of Women's Suffrage". คลังข้อมูลเก่าเก็บจากแหล่งเดิมเมื่อ 2011-07-20.
Woman suffragist, Mary Ellen Ewing vs the Houston School Board – Collection at the University of Houston Digital Library.  เก็บถาวร พฤษภาคม 18, 2013 ที่ เวย์แบ็กแมชชีน
Women's Suffrage and Equal Rights in the Claremont Colleges Digital Library
Select "Suffrage" subject, at the Persuasive Cartography, The PJ Mode Collection, Cornell University Library
Women of Protest: Photographs from the Records of the National Woman's Party
Detailed Chronology of National Woman's *Digitized items from the National American Women's Suffrage Collection in the Rare Book and Special Collections Division of the Library of Congress
UP & DOING!, a video re-enactment of the 1894 passage of women's suffrage in South Australia produced by the Parliament of South Australia
“Let the Women Vote!,” PBS Utah, The Walter J. Brown Media Archives & Peabody Awards Collection at the University of Georgia, American Archive of Public Broadcasting
โปรแกรมป้องกันไวรัส

ClamTk โปรแกรมป้องกันไวรัสโอเพนซอร์สที่อิงจากเอนจินต่อต้านไวรัส ClamAV เดินพัฒนาโดย Tomasz Kojm ใน ค.ศ. 2001
โปรแกรมป้องกันไวรัส หรือ แอนติไวรัส (อังกฤษ: antivirus software) หรือ แอนติมัลแวร์ (anti-malware) เป็นโปรแกรมคอมพิวเตอร์ที่ใช้ป้องกัน ตรวจจับ และกำจัดมัลแวร์
ตอนแรกโปรแกรมป้องกันไวรัสได้รับการพัฒนาเพื่อตรวจจับและกำจัดไวรัสคอมพิวเตอร์ ซึ่งเป็นที่มาของชื่อ อย่างไรก็ตาม การขยายตัวของมัลแวร์ชนิดอื่น ๆ ทำให้โปรแกรมป้องกันไวรัสเริ่มป้องกันภัยคุกคามคอมพิวเตอร์ชนิดอื่น ๆ โปรมแกรมบางชนิดรวมการป้องกันจาก URL ที่เป็นอันตราย, สแปม และฟิชชิง
โปรแกรมป้องกันไวรัสจะค้นหาและทำลายไวรัสที่ไฟล์โดยตรง แต่ในทุก ๆ วันจะมีไวรัสชนิดใหม่เกิดขึ้นมาเสมอ ทำให้เราต้องอัปเดตโปรแกรมป้องกันไวรัสตลอดเวลาเพื่อให้คอมพิวเตอร์ของเราปลอดภัย โดยแอนติไวรัสของแต่ละบริษัทอาจมีรูปแบบการทำงานและหน้าตาของโปรแกรมที่แตกต่างกันออกไป รวมถึงอาจจะมีการอัปเดตและการป้องกันที่ไม่เหมือนกัน ซึ่งในคอมพิวเตอร์เครื่องเดียวไม่ควรมีแอนติไวรัส 2 โปรแกรมหรือมากกว่านั้นเพราะอาจจะทำให้โปรแกรมขัดแย้งกันเองจนไม่สามารถใช้งานได้
การใช้งานและความเสี่ยง

ตามแบบสำรวตของ FBI ธุจกิจขนาดใหญ่สูญเสียรายได้จากการต้องรับมือกับเหตุการณ์ไวรัสปีละ 12 ล้านดอลลาร์สหรัฐ แบบสำรวจของ Symantec ใน ค.ศ. 2009 พบว่าหนึ่งในสามของธุจกิจขนาดกลางไม่มีโปรแกรมป้องกันไวรัสในขณะนั้น ส่วนผู้ใช้ในบ้านมากกว่าร้อยละ 80 ติดตั้งโปรแกรมป้องกันไวรัสแล้ว จากการสำรวจทางสังคมวิทยาที่ดำเนินการโดย G Data Software ใน ค.ศ. 2010 พบว่าผู้หญิงร้อยละ 49 ไม่เคยใช้โปรแกรมป้องกันไวรัสเลย
บรรณานุกรม

Szor, Peter (2005). The Art of Computer Virus Research and Defense. Addison-Wesley. ISBN 978-0-321-30454-4.
จอร์จ เอช. ดับเบิลยู. บุช

| จอร์จ เอช>  ดับเบิลยู. บุช |
| --- | --- |
บุชในปีค.ศ. 1989

ประธานาธิบดีสหรัฐ คนที่ 41
ดำรงตำแหน่ง 20 มกราคม ค.ศ. 1989 – 20 มกราคม ค.ศ. 1993
รองประธานาธิบดี: แดน เควล
ก่อนหน้า: โรนัลด์ เรแกน
ถัดไป: บิล คลินตัน
รองประธานาธิบดีสหรัฐอเมริกา คนที่ 43
ดำรงตำแหน่ง 20 มกราคม ค.ศ. 1981 – 20 มกราคม ค.ศ. 1989
ประธานาธิบดี: โรนัลด์ เรแกน
ก่อนหน้า: วอลเตอร์ มอนเดล
ถัดไป: แดน เควล
 
ข้อมูลส่วนบุคคล
เกิด: 12 มิถุนายน ค.ศ. 1924(1924-06-12) มิลตัน รัฐแมสซาชูเซตส์  สหรัฐ
เสียชีวิต: 30 พฤศจิกายน ค.ศ. 2024(2024-11-30) (100 ปี) ฮิวสตัน รัฐเท็กซัส  สหรัฐ
ศาสนา: ศาสนาคริสต์
พรรคการเมือง: พรรคริพับลิกัน
คู่สมรส: บาร์บารา บุช (ค.ศ. 1945 – 2018)
บุตร: จอร์จ ดับเบิลยู.   พอลีน โรบินสัน   เจบ   นีล   มาร์วิน   โดโรธี
ญาติ: เพรสคอตต์ บุช (บิดา) โดโรธี บุช (มารดา) ซามูเอล บุช (ปู่) จอร์จ เฮอร์เบิร์ต วอล์กเกอร์ (ตา) เจมส์ สมิธ บุช (ทวดฝ่ายบิดา) เจมส์ ฮัตเชนสัน เวียร์ (ทวดฝ่ายมารดา)
ลายมือชื่อ: 

เรือเอก จอร์จ เฮอร์เบิร์ต วอล์กเกอร์ บุช (อังกฤษ: George Herbert Walker Bush; 12 มิถุนายน ค.ศ. 1924 – 30 พฤศจิกายน ค.ศ. 2024) เป็นประธานาธิบดีคนที่ 41 ของสหรัฐ (ค.ศ. 1989–1993) และเป็นบิดาของจอร์จ ดับเบิลยู. บุช ประธานาธิบดีคนที่ 43
จอร์จ บุช เป็นรองประธานาธิบดีให้กับประธานาธิบดีโรนัลด์ เรแกน จากพรรคริพับลิกัน และลงสมัครชิงตำแหน่งประธานาธิบดีหลังจากหมดสมัยของเรแกน  เหตุการณ์สำคัญในสมัยของเขาคือสงครามอ่าวเปอร์เซีย
จอร์จ บุช จบจากมหาวิทยาลัยเยล เคยเป็นนักบินในสงครามโลกครั้งที่สอง เป็นเอกอัครราชทูตสหรัฐประจำองค์การสหประชาชาติ เคยเป็นผู้อำนวยการใหญ่ซีไอเอ
ช่วงแรกของชีวิต

จอร์จ เฮอร์เบิร์ต วอล์กเกอร์ บุช เกิดที่ 173 อดัมส์ สตรีทในมิลตัน, รัฐแมสซาซูเซตส์ เมื่อวันที่ 12 มิถุนายน ค.ศ. 1924 เขาเป็นลูกคนที่ 2 ของเพรสคอตต์ เชลดอน บุชกับโดโรธี วอล์กเกอร์ บุช ครอบครัวของเขาได้ย้ายจากมิลตันไปยังกรีนิช, รัฐคอนเนตทิคัต หลังจากที่เขาเกิดไม่นาน
บุช เริ่มเรียนที่โรงเรียนกรีนิชคอนทรีเดย์ ในกรีนิช ต้นปี ค.ศ. 1936 เขาได้เข้าเรียนที่วิทยาลัยฟิลลิปส์ ในแอนโดเวอร์ รัฐแมสซาชูเซตส์
ช่วงแรกของชีวิต > สงครามโลกครั้งที่ 2

จากการโจมตีที่เพิร์ลฮาร์เบอร์ ในเดือนธันวาคม ค.ศ. 1941 บุชได้ตัดสินใจเข้าร่วมกองทัพเรือสหรัฐอเมริกา ดังนั้นหลังจากที่บุชเรียนที่วิทยาลัยฟิลลิปส์จบแล้ว เขาก็ได้เป็นนักบินทหารเรือ เมื่อเขาอายุ 18 ปี หลังจากที่จบหลักสูตร 10 เดือน เขาก็ได้ไปประจำการที่คอร์ปุส คริสติ รัฐเท็กซัส โดยเป็นทหารเรือสำรอง ในวันที่ 9 มิถุนายน ค.ศ. 1946 ซึ่งเป็นก่อน 3 วันที่จะถึงวันเกิดของเขาในคริสต์ศตวรรษที่ 19
ช่วงแรกของชีวิต > การแต่งงาน

จอร์จ บุชแต่งงานกับบาร์บารา เพียซ เมื่อวันที่ 6 มกราคม ค.ศ. 1935 หลังจากที่เขากลับจากการบินในมหาสมุทรแปซิฟิกเพียง 1 สัปดาห์ จอร์จและบาร์บารา บุช ได้อาศัยในเทรนทัน รัฐมิชิแกน หลังจากที่พวกเขาแต่งงานแล้ว พวกเขามีลูกด้วยกัน 6 คน ได้แก่ จอร์จ ดับเบิลยู. บุช (เกิด ค.ศ. 1946) พอลีน โรบินสัน บุช (เกิด ค.ศ. 1949 เสียชีวิต ค.ศ. 1952) เจบ บุช (เกิด ค.ศ. 1953) นีล แมลลัน บุช (เกิด ค.ศ. 1955) มาร์วิน เพียซ บุช (เกิด ค.ศ. 1956) และโดโรธี บุช (เกิด ค.ศ. 1959)
ชีวิตขณะเป็นนักธุรกิจ

หลังจากที่บุชจบจากการศึกษาที่มหาวิทยาลัยเยลแล้ว เขาและครอบครัวได้ย้ายไปที่เวสต์เท็กซัส พ่อของเขาได้ทำธุรกิจบ่อน้ำมันที่นั้น ในช่วงแรกเขาเริ่มทำงานเป็นพนักงานในอุตสาหกรรมการแต่งตัวซึ่งเป็นบริษัทหนึ่งของบราวน์บราเทอร์แฮริแมน พ่อของเขาเป็นคณะกรรมการอยู่ 22 ปี ขณะที่เขาทำงานในโรงงานนั้น เขาก็ได้ย้ายเป็นอาศัยอยู่ที่อื่นตามครอบครัวของเขา ได้แก่ โอเดสซา เท็กซัส, เวนทูรา เบเกอส์ฟิลด์ และคอมป์ตัน แคลิฟอร์เนีย
บุชได้เริ่มบริษัทบุช-โอเวอร์เบย์ ซึ่งเป็นบริษัทที่ทำธุรกิจเกี่ยวกับน้ำมัน ในปี ค.ศ. 1951 ในช่วงเวลานี้ทำให้บุชเป็นเศรษฐี
ประธานาธิบดีสหรัฐอเมริกา (ค.ศ. 1989 - ค.ศ. 1993)

บุชได้รับเลือกตังให้เป็นประธานาธิบดีสหรัฐอเมริกาคนที่ 41 เมื่อวันที่ 20 มกราคม ค.ศ. 1989 เขาดำรงตำแหน่งต่อจากโรนัลด์ เรแกน เขาก้าวเข้ามาสู่ตำแหน่งประธานาธิบดีในขณะที่โลกกำลังเปลี่ยนแปลง เช่น การทำลายของกำแพงเบอร์ลิน การล่มสลายของสหภาพโซเวียต เขาได้สั่งให้ทหารเริ่มเคลื่อนไหวในประเทศปานามาและอ่าวเปอร์เซีย และเมื่อถึงจุด ๆ หนึ่ง ก็ทำให้เศรษฐกิจในประเทศย่ำแย่ลง และทำให้ต้องยกเลิกคำพูดที่ให้ไว้ว่าจะไม่มีภาษีใหม่ และก็เป็นสาเหตุที่ทำให้เขาแพ้ในการเลือกตั้งเมื่อปี ค.ศ. 1992
| The Bush Cabinet> Office | The Bush Cabinet> Name | The Bush Cabinet> Term |
| --- | --- | --- |
 
| ประธานาธิบดี | จอร์จ เอช. ดับเบิลยู. บุช | ค.ศ. 1989–ค.ศ. 1993 |
| รองประธานาธิบดี | แดน เควล | ค.ศ. 1989–ค.ศ. 1993 |
 
| Secretary of State | เจมส์ เบเกอร์ | ค.ศ. 1989–ค.ศ. 1992 |
| Secretary of State | ลอว์เรนซ์ อีเกิลเบอร์เกอร์ | ค.ศ. 1992–ค.ศ. 1993 |
 
| รัฐมนตรีว่าการกระทรวงการคลัง | นิโคลัส บราดี | ค.ศ. 1989–ค.ศ. 1993 |
 
| Secretary of Defense | ดิก เชนีย์ | ค.ศ. 1989–ค.ศ. 1993 |
 
| อัยการสูงสุด | ดิก ทอร์นเบิร์ก | ค.ศ. 1989–ค.ศ. 1991 |
| อัยการสูงสุด | วิลเลียม บารร์ | ค.ศ. 1991–ค.ศ. 1993 |
 
| รัฐมนตรีว่าการกระทรวงมหาดไทย | มานูเอล จูลาน | ค.ศ. 1989–ค.ศ. 1993 |
 
| รัฐมนตรีว่าการกระทรวงการเกษตร | เคลย์ตัน ยุตเตอร์ | ค.ศ. 1989–ค.ศ. 1993 |
| รัฐมนตรีว่าการกระทรวงการเกษตร | เอ็ดวาร์ด มาดิแกน | ค.ศ. 1991–ค.ศ. 1993 |
 
| รัฐมนตรีว่าการกระทรวงพานิชย์ | โรเบิร์ต โมสบาเชอร์ | ค.ศ. 1989–ค.ศ. 1992 |
| รัฐมนตรีว่าการกระทรวงพานิชย์ | บาร์บารา แฮกแมน แฟรงกลิน | ค.ศ. 1992–ค.ศ. 1993 |
 
| รัฐมนตรีว่าการกระทรวงแรงงาน | เอลิซาเบท โดล | ค.ศ. 1989–ค.ศ. 1990 |
| รัฐมนตรีว่าการกระทรวงแรงงาน | ลินน์ มาร์ติน | ค.ศ. 1991–ค.ศ. 1993 |
 
| รัฐมนตรีว่าการกระทรวงสาธารณสุขและการบริการมนุษย์ | ลุยส์ ซูลลิวาล | ค.ศ. 1989–ค.ศ. 1993 |
 
| รัฐมนตรีว่าการกระทรวงศึกษาธิการ | ลอโร คาวาซอส | ค.ศ. 1989–ค.ศ. 1990 |
| รัฐมนตรีว่าการกระทรวงศึกษาธิการ | ลามาร์ อเล็กซานเดอร์ | ค.ศ. 1990–ค.ศ. 1993 |
 
| รัฐมนตรีว่าการกระทรวงการเคหะและการพัฒนาเมือง | แจ็ค เคมป์ | ค.ศ. 1989–ค.ศ. 1993 |
 
| รัฐมนตรีว่าการกระทรวงการคมนาคม | ซามูเอล สกินเนอร์ | ค.ศ. 1989–ค.ศ. 1992 |
| รัฐมนตรีว่าการกระทรวงการคมนาคม | แอนดรูว์ การ์ด | ค.ศ. 1992–ค.ศ. 1993 |
 
| รัฐมนตรีว่าการกระทรวงแรงงาน | เจมส์ วัตคินส์ | ค.ศ. 1989–ค.ศ. 1993 |
 
| รัฐมนตรีว่าการกระทรวงกิจการทหารผ่านศึก | เอ็ด เดอร์วินสกี | ค.ศ. 1989–ค.ศ. 1993 |
 
| เสนาธิการ | จอห์น เอช. ซูนูนู | ค.ศ. 1989–ค.ศ. 1991 |
| เสนาธิการ | ซามูเอล สกินเนอร์ | ค.ศ. 1991–ค.ศ. 1992 |
| เสนาธิการ | เจมส์ เบเกอร์ | ค.ศ. 1992–ค.ศ. 1993 |
 
| ผู้ดูแลสถาบันคุ้มครองสิ่งแวดล้อม | วิลเลียม เรียลลี | ค.ศ. 1989–ค.ศ. 1993 |
 
| ผู้อำนวยการสำนักงานการบริหารและงบประมาณ | ริชาร์ด ดาร์แมน | ค.ศ. 1989–ค.ศ. 1993 |
 
| ผู้อำนวยการสำนักงานนโยบายการควบคุมยาเสพติดแห่งชาติ | วิลเลียม แบนเนต | ค.ศ. 1989–ค.ศ. 1991 |
| ผู้อำนวยการสำนักงานนโยบายการควบคุมยาเสพติดแห่งชาติ | บ็อบ มาร์ตินซ์ | ค.ศ. 1991–ค.ศ. 1993 |
 
| ผู้แทนการค้าแห่งสหรัฐอเมริกา | คาร์ลา แอนเดอร์สัน ฮิลส์ | ค.ศ. 1989–ค.ศ. 1993 |
บัตรเจาะรู

บัตรเจาะรูแบบ 12 แถว/80 คอลัมน์ของไอบีเอ็มจากช่วงกลางคริสต์ศตวรรษที่ 20
บัตรเจาะรู (อังกฤษ: punched card) เป็นกระดาษบัตรที่จัดเก็บข้อมูลดิจิทัลโดยใช้วิธีการเจาะรูลงไป และเคยพบได้บ่อยในการประมวลผลข้อมูลและการควบคุมเครื่องอัตโนมัติ
บัตรเจาะรูถูกใช้อย่างกว้างขวางในคริสต์ศตวรรษที่ 20 โดยเครื่องบันทึกหน่วยรายการ ซึ่งจัดระเบียบเป็นระบบประมวลผลข้อมูล ได้มีการใช้บัตรเจาะรูในการนำเข้า ส่งออก และจัดเก็บข้อมูล และมีรูปแบบ 12 แถว/80 คอลัมน์ของไอบีเอ็มเป็นรูปแบบบัตรเจาะรูที่โดดเด่นที่สุดในวงการอุตสาหกรรม คอมพิวเตอร์ดิจิทัลยุคแรกหลายรุ่นใช้บัตรเจาะรูเป็นสื่อกลางหลักสำหรับการนำเข้าทั้งโปรแกรมคอมพิวเตอร์และข้อมูลผู้ใช้ โดยการป้อนข้อมูลลงบนบัตรเจาะรูสามารถทำได้โดยอาศัยเครื่องเจาะบัตร
คุรุซิกข์

จุลจิตรกรรมที่วาดขึ้นใน ค.ศ. 1890 แสดง "ภาพเหมือนในจินตนาการ" ของคุรุทั้ง 10 และคนอื่น ๆ
คุรุของชาวซิกข์ ภาพเฟรสโกจาก Dera Nirmala, Tanda-Hoshiarpur.
คุรุซิกข์ (ปัญจาบ: ਸਿੱਖ ਗੁਰੂ; ฮินดี: सिख गुरु) เป็นศาสดาทางจิตวิญญาณของศาสนาซิกข์ผู้วางรากฐานศาสนาเป็นเวลาสองศตวรรษครึ่ง เริ่มต้นใน ค.ศ. 1469 โดย ค.ศ. 1469 เป็นปีเกิดของคุรุนานัก ผู้ก่อตั้งศาสนาซิกข์ ท่านมีผู้สืบทอดเป็นคุรุมนุษย์ 9 องค์ จนกระทั่งใน ค.ศ. 1708 ที่มีคุรุองค์ที่ 10 ส่งผ่านความเป็นคุรุไปยังคัมภีร์คุรุครันถสาหิพ ซึ่งปัจจุบันผู้นับถือศาสนาซิกข์ถือเป็นคุรุที่มีชีวิตอยู่ ความเป็นคุรุยังส่งผ่าน Guru Panth ซึ่งประกอบด้วยขาลสา แต่นั่นหมายความว่า ความเป็นคุรุเริ่มเข้าสู่จุดเสื่อมถอยหลังมหาราชา รณชีต สิงห์ขึ้นมามีอำนาจ
รากศัพท์และคำนิยาม

บทความหลัก: คุรุ
คุรุ (สันสกฤต: गुरु; ปัญจาบ: ਗੁਰੂ, IAST: guru) เป็นศัพท์ภาษาสันสกฤตที่แปลว่า "ครู, ผู้ชี้นำ, ผู้เชี่ยวชาญ หรือบัณฑิต" ในความรู้หรือศาสตร์หนึ่ง Bhai Vir Singh ระบุไว้ในพจนานุกรมของคุรุครันถสาหิพ ซึ่งกล่าวถึงคุรุเป็นการประสมหน่วยคำสองคำ: "คุ ; (ਗੁ)" หมายถึง ความมืด และ "รู ; (ਰੂ)" หมายถึง แสงสว่าง ดังนั้น คุรุเป็นผู้นำแสงสว่างเข้ามาในความมืด หรืออีกนัยหนึ่งคือผู้ที่ให้ความสว่าง คำนิยามของ Bhai Vir Singh ระบุเพิ่มเติมเกี่ยวกับซิกขีเองและอธิบายว่าทำไมคุรุครันถสาหิพจึงถือเป็นคุรุที่ยังมีชีวิตอยู่ คำว่าซิกข์มาจากศัพท์ภาษาสันสกฤตว่า ศิษย์ (ปัญจาบ: ਸਿੱਖ) ซึ่งหมายถึงลูกศิษย์หรือนักเรียน ดังนั้น ชาวซิกข์จึงมีความสัมพันธ์แบบนักเรียน–ครูกับคุรุ เนื่องจากหลักคำสอนในคุรุครันถสาหิพนำหน้าที่เป็นแนวทางชี้นำแก่ชาวซิกข์
ตามความเชื่อของศาสนาซิกข์ คุรุทุกคนมีแสงหรือวิญญาณเหมือนกัน และร่างกายของพวกเขาเป็นสิ่งบรรจุแก่นสารเดียวกัน เมื่อคุรุคนหนึ่งเสียชีวิต ผู้สืบทอดจะสืบทอดแสงนั้น และนั่นคือเหตุผลที่คุรุจึงถูกเรียกเป็น mahalla (บ้าน)
รายชื่อ

คุรุศาสดาประกอบด้วยคุรุมนุษย์ 10 ท่านและคุรุองค์ที่เป็น "อกาล" หรือเป็นนิรันดร์คือคุรุครันถสาหิพ หรือคือคัมภีร์ของศาสนาซิกข์ซึ่งแต่งตั้งโดยคุรุมนุษย์ท่านสุดท้ายคือคุรุโควินทสิงห์
คุรุนานัก (Guru Nanak)
คุรุอังคัต (Guru Angat) หรือ คุรุอังกัต, คุรุอังคัท, คุรุอังขัต, คุรุอังฆัต
คุรุอมรทาส (Guru Amar Das) หรือ คุรุอามัร ดาส
คุรุรามทาส (Guru Ram Das) หรือ คุรุรามดาส
คุรุอรชุน (Guru Arjan) หรือ คุรุอรยัน, คุรุอาร์จัน
คุรุหรโคพินท์ (Guru Har Gobind) หรือ คุรุฮัรโควินท์
คุรุหรราย (Guru Har Rai) หรือ คุรุฮัรราย, คุรุหาร์ไร
คุรุหรกิศัน (Guru Har Krishan) หรือ คุรุฮัรกฤษณ
คุรุเตฆ์บะฮาดุร (Guru Tegh Bahadur) หรือ คุรุเตค บฮาดัร
คุรุโควินทสิงห์ (Guru Gobind Singh) หรือ คุรุโควินท์สิงห์
คุรุครันถสาหิพ (Guru Granth Sahib) หรือ คุรุครันถ์ซาฮิบ
รายชื่อ > ครอบครัวต้นไม้

การประชุมของคุรุนานักและคุรุซิกข์ที่เหลือ, Bhai Mardana, และคนอื่น ๆ ตามจินตนาการ. ภาพวาดใน ค.ศ. 1780